techiaith/cofnodycynulliad_en-cy huggingface dataset:
English: What I won't do, Dirprwy Lywydd dros dro, what I will not do, is to pretend on the floor of this Assembly that, somehow, we are in charge of things that we are not. In the end, a referendum does not lie in the hands of people in this Assembly, and we should be honest about that. Nor will I pretend that if that is where we end up, that that is somehow a difficulty-free option. Because there are difficulties that lie in its path; there are practical difficulties and there are political difficulties as well. The Member asked me if there were to be a second referendum and 'remain' were to be on the ballot paper, well, I say again, as I have said here, that the position of the Welsh Government would be that we remain in favour of Welsh membership of the European Union. I say that despite the difficulties that I think there would be in it because that is the honest position. But it is honest as well to explain to people that even if you are, as I know the Member is, strongly committed to a second vote amongst the people, that has issues that have to be faced in it as well, and it does nobody any good to act as though those could simply be wiped away in a burst of rhetorical enthusiasm.
Welsh: Yr hyn na fyddaf i yn ei wneud, Dirprwy Lywydd dros dro, yr hyn na fyddaf yn ei wneud yw esgus ar lawr y Cynulliad hwn, rywsut, ein bod ni'n rheoli pethau nad ydym ni. Yn y pen draw, nid yw refferendwm yn nwylo pobl yn y Cynulliad hwn, a dylem fod yn onest ynglŷn â hynny. Ni fyddaf ychwaith yn esgus os mai dyna lle y byddwn ni yn y pen draw, fod hynny rywsut yn ddewis heb unrhyw anawsterau. Oherwydd mae anawsterau yn gorwedd yn ei lwybr; mae anawsterau ymarferol ac anawsterau gwleidyddol hefyd. Gofynnodd yr Aelod i mi petai yna ail refferendwm a bod 'aros' ar y papur pleidleisio, wel, dywedaf eto, fel yr wyf wedi'i ddweud yn y fan yma, safbwynt Llywodraeth Cymru fyddai ein bod ni'n parhau i fod o blaid aelodaeth Cymru o'r Undeb Ewropeaidd. Dywedaf hynny er gwaethaf yr anawsterau y credaf a fyddai yn hynny o beth, oherwydd dyna'r safbwynt gonest. Ond mae'n onest hefyd i egluro i bobl hyd yn oed os ydych chi, fel y gwn i fod yr Aelod, yn ymrwymedig iawn i ail bleidlais ymhlith y bobl, y mae gan hynny broblemau sydd angen eu hwynebu hefyd, ac nid yw o unrhyw les i neb i ymddwyn fel ei bod yn bosibl cael gwared ar y problemau hynny drwy chwa o frwdfrydedd rhethregol.
English: Okay. So, we move on now to item 4: the Animal Health and Welfare (Miscellaneous Amendments) (Wales) (EU Exit) Regulations 2019, and I call on the Minister for Environment, Energy and Rural Affairs to move the motion - Lesley Griffiths.
Welsh: Iawn. Felly, symudwn ymlaen nawr at eitem 4: Rheoliadau Iechyd a Lles Anifeiliaid (Diwygiadau Amrywiol) (Cymru) (Ymadael â'r UE) 2019,a galwaf ar Weinidog yr Amgylchedd, Ynni a Materion Gwledig i gynnig y cynnig - Lesley Griffiths.
English: I now call on the Minister for Environment, Energy and Rural Affairs to reply.
Welsh: Galwaf nawr ar Weinidog yr Amgylchedd, Ynni a Materion Gwledig i ymateb.
English: Thank you, Dai Lloyd for your comments and observations. Obviously, we would not wish to be making legislation in the way that we're currently having to do, and you will have heard me say previously in this place that if we'd taken the decision to make all EU exit legislative corrections for devolved areas solely in Wales, it would've required about 200 statutory instruments and at least four Bills to be laid in the Assembly, in addition to business-as-usual legislation. And it would've only been possible to pass the necessary Bills in time by following a fast-track procedure, which, again, would limit scrutiny by the Assembly. That said, I absolutely took the comments that came from members of CLAC on board and a decision was taken, for instance, to change the procedure to be followed in the case of this SI, and also, as Dai Lloyd noted, the explanatory memorandum was amended accordingly.
Welsh: Diolch, Dai Lloyd am eich barn a'ch sylwadau. Yn amlwg, ni fyddem eisiau creu deddfwriaeth yn y modd yr ydym ni'n gorfod ei wneud ar hyn o bryd, a byddwch wedi fy nghlywed yn dweud o'r blaen yn y lle hwn, pe byddem ni wedi gwneud y penderfyniad i wneud pob cywiriad deddfwriaethol ar gyfer ymadael â'r UE yng Nghymru yn unig ar gyfer meysydd sydd wedi'u datganoli, byddai'n ofynnol i oddeutu 200 offeryn statudol ac o leiaf pedwar Bil gael eu gosod yn y Cynulliad, yn ogystal â deddfwriaeth busnes fel arfer. A fyddai ond wedi bod yn bosibl pasio'r Biliau angenrheidiol mewn pryd drwy ddilyn gweithdrefn garlam, a fyddai, unwaith eto, yn cyfyngu ar waith craffu gan y Cynulliad. Wedi dweud hynny, derbyniais yn llwyr y sylwadau a ddaeth oddi wrth aelodau'r Pwyllgor Materion Cyfansoddiadol a Deddfwriaethol a gwnaethpwyd penderfyniad, er enghraifft, i newid y weithdrefn sydd i'w dilyn yn achos yr Offeryn Statudol hwn, a hefyd, fel y nododd Dai Lloyd diwygiwyd y Memorandwm Esboniadol yn unol â hynny.
English: The proposal is to agree the motion. Does any Member object? Therefore, the motion is agreed in accordance with Standing Order 12.36.
Welsh: Y cynnig yw derbyn y cynnig. A oes unrhyw Aelod yn gwrthwynebu? Felly, derbynnir y cynnig yn unol â Rheol Sefydlog 12.36.
English: We move now on to item 5, the Common Agricultural Policy (Miscellaneous Amendments) (Wales) (EU Exit) Regulations 2019, and I call on the Minister for Environment, Energy and Rural Affairs to move the motion.
Welsh: Symudwn ymlaen yn awr at eitem 5, Rheoliadau'r Polisi Amaethyddol Cyffredin (Diwygiadau Amrywiol) (Cymru) (Ymadael â'r UE) 2019, a galwaf ar Weinidog yr Amgylchedd, Ynni a Materion Gwledig i gynnig y cynnig.
English: Thank you. The Minister for Environment, Energy and Rural Affairs to reply.
Welsh: Diolch. Y Gweinidog Amgylchedd, Ynni a Materion Gwledig i ymateb.
English: Thank you, Deputy Presiding Officer, and in relation to the point you say that I did not refer to, I think Dai Lloyd made a very pertinent point, that we need to look at how people outside of this place are able to access the legislation, because we have such a huge body of legislation going through now to prepare for day one, post Brexit, that clearly something could be missed. So, I would be very happy to look at that.
Welsh: Diolch, Dirprwy Llywydd, ac o ran y pwynt yr ydych yn dweud na wnes i gyfeirio ato, credaf fod Dai Lloyd wedi gwneud pwynt perthnasol iawn, bod angen i ni ystyried sut mae pobl o'r tu allan i'r lle hwn yn gallu cael gafael ar y ddeddfwriaeth, oherwydd mae gennym ni gorff mor enfawr o ddeddfwriaeth yn mynd drwodd nawr i baratoi ar gyfer y diwrnod cyntaf, ar ôl Brexit, sy'n amlwg yn golygu y byddai'n bosibl methu rhywbeth. Felly, byddwn yn hapus iawn i edrych ar hynny.
English: Thank you very much. The proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch yn fawr iawn i chi. Y cynnig yw cytuno ar y cynnig. A oes unrhyw Aelod yn gwrthwynebu? Nac oes. Felly, mae'r cynnig wedi ei dderbyn yn unol â Rheol Sefydlog 12.36.
English: Item 6 on the agenda this afternoon is a debate on the analysis of the impact of the UK Government's welfare reform on households in Wales, and I call on the Deputy Minister for Housing and Local Government to move the motion. Hannah Blythyn.
Welsh: Eitem 6 ar yr agenda y prynhawn yma yw dadl ar y Dadansoddiad o Effaith Diwygio Lles Llywodraeth y DU ar Aelwydydd yng Nghymru, ac rwy'n galw ar y Dirprwy Weinidog Tai a Llywodraeth Leol i gynnig y cynnig. Hannah Blythyn.
English: Thank you, Mark, for giving way. Thank you very much. If we accept that there are high levels of disadvantage and deprivation in some of the communities and some of those on the lowest incomes are being most affected by minute little changes, I ask him to listen to the voice of Conservative MPs, and indeed Ministers, who've spoken out on this. When Esther McVey acknowledged that people with a transfer to universal credit, some of those people that you were just talking about, could be £200 a month worse off as a result of the switch, they'd be poorer, including people who are in work. She said, 'I've said we made tough decisions, some people will be worse off', or even Amber Rudd, who said universal credit has caused a surge in the use of food banks. You can't deny, surely, that the tax and welfare changes have hit those people you were talking about the worst.
Welsh: Diolch i chi, Mark, am ildio. Diolch yn fawr iawn. Os derbyniwn fod cyfraddau uchel o anfantais ac amddifadedd yn rhai o'r cymunedau ac yr effeithir ar rywfaint o'r rhai sydd ar yr incwm isaf gan y newidiadau mwyaf pitw, rwy'n gofyn iddo wrando ar lais Aelodau Seneddol Ceidwadol, a Gweinidogion yn wir, sydd wedi siarad allan ynglŷn â hyn. Pan wnaeth Esther McVey gydnabod y gallai pobl gyda throsglwyddiad credyd cynhwysol, rhai o'r bobl hynny yr oeddech chi'n sôn amdanyn nhw funud yn ôl, fod £200 yn dlotach yn sgil y newid, fe fydden nhw'n dlotach, gan gynnwys pobl sydd mewn gwaith. Fe ddywedodd hi Rwyf wedi dweud ein bod ni wedi gwneud penderfyniadau anodd, a bydd hi'n waeth ar rai pobl, neu hyd yn oed Amber Rudd, a ddywedodd fod credyd cynhwysol wedi achosi ymchwydd yn y defnydd o'r banciau bwyd. Ni allwch chi wadu, 'does bosib, fod y newidiadau i drethiant a lles wedi taro'r bobl yr oeddech chi'n sôn amdanyn nhw galetaf un.
English: Diolch, and I move the amendment. It's no surprise that we've tabled this amendment. We've been pushing this agenda for several years now, believing that the only way we can really tackle the scandalous attitudes towards the poorest in our society is through taking responsibility for ourselves. It's worth noting at the start the impact the political choices that are austerity and welfare reform has had on women. As I outlined earlier during business questions, the House of Commons library estimates that, in looking at all changes to tax and benefits from 2010 to 2017, 86 per cent of the reduction in Government spending is spending on women. And today we've had a report from the House of Commons committee that describes how some women have no choice other than to turn to prostitution to make ends meet, and that is linked to welfare reform.
Welsh: Diolch, ac rwy'n cynnig y gwelliant. Nid yw'n syndod ein bod wedi cyflwyno'r gwelliant hwn. Rydym wedi gwthio'r agenda hon ers sawl blwyddyn erbyn hyn, gan gredu mai'r unig ffordd y gallwn ni fynd i'r afael mewn gwirionedd â'r agweddau gwarthus tuag at y bobl dlotaf yn ein cymdeithas yw drwy gymryd y cyfrifoldeb ein hunain. Mae'n werth nodi ar y dechrau yr effaith y mae'r dewisiadau gwleidyddol sef cyni a diwygio lles wedi ei chael ar fenywod. Fel yr amlinellais yn gynharach yn ystod y cwestiynau busnes, mae llyfrgell Tŷ'r Cyffredin yn amcangyfrif, wrth edrych ar bob newid i drethiant a budd-daliadau rhwng 2010 i 2017, fod 86 y cant o'r gostyngiad yng ngwariant y Llywodraeth wedi bod yn wariant ar fenywod. Ac rydym wedi cael adroddiad gan bwyllgor Tŷ'r Cyffredin heddiw sy'n disgrifio nad oes gan rai menywod unrhyw ddewis heblaw am droi at buteindra i gael dau ben llinyn ynghyd, ac mae hynny'n gysylltiedig â diwygio lles.
English: Thank you, Deputy Presiding Officer, and I'd like to thank Members for their contributions to this considered debate today, and particularly Leanne Wood, Huw Irranca-Davies and Joyce Watson. You started off by talking about, actually, how a civilised society should be judged by how we treat our least well off and those who are suffering the most. Joyce, linking to that, you talk about the inhumanity of the current system and in particular the impact on older people, in particular women. Members in the Chamber talked today about how political things are or not to politicise things, but, actually, let's be honest, welfare reform and austerity are anti-women at their core. There's no getting away from that. We see the impacts and the evidence for that. I take what you say in terms of language. Language is often loaded and can serve to depoliticise, as you say, and also dehumanise as well. It's really acutely important, particularly when we talking about an issue like this. So, clearly there is -
Welsh: Diolch i chi, Dirprwy Lywydd. Hoffwn i ddiolch i'r Aelodau am eu cyfraniadau at y ddadl ystyriol hon heddiw, ac yn enwedig i Leanne Wood, Huw Irranca-Davies a Joyce Watson. Roeddech chi'n dechrau drwy sôn, mewn gwirionedd, am sut y dylid barnu cymdeithas wâr yn ôl sut yr ydym ni'n trin y rhai mwyaf anghenus a'r rhai sy'n dioddef fwyaf. Joyce, gan gysylltu â hynny, roeddech chi'n sôn am annynoldeb y system bresennol ac yn benodol yr effaith ar bobl hŷn, menywod yn arbennig felly. Roedd yr Aelodau yn y Siambr heddiw yn sôn am ba mor wleidyddol yw pethau, neu am beidio â gwneud pethau yn faterion gwleidyddol, ond, mewn gwirionedd, gadewch inni fod yn onest, mae diwygio lles a chyni yn mynd yn erbyn menywod yn eu hanfod. Nid oes dianc rhag hynny. Rydym yn gweld yr effeithiau a'r dystiolaeth o hynny. Derbyniaf yr hyn a ddywedwch am eirfa. Mae iaith yn aml yn llwythog a gellir defnyddio hynny i ddadwleidyddoli, fel y dywedwch chi, ac i annynoli hefyd. Mae'n wirioneddol bwysig, yn arbennig pan soniwn am fater fel hwn. Felly, mae'n amlwg bod -
English: Will you take an intervention?
Welsh: A wnewch chi ildio?
English: Do you accept the point that I was making about the officials who wrote the report being out of touch with the situation on the ground? So, for example, the report examines the decision to limit tax credits to the first two children but completely ignores the scandal of the rape clause. Do you share my concerns about this?
Welsh: A ydych chi'n derbyn y pwynt yr oeddwn i'n ei wneud am y swyddogion a ysgrifennodd yr adroddiad a'u bod nhw'n gwbl anghyfarwydd â'r sefyllfa ar lawr gwlad? Felly, er enghraifft, mae'r adroddiad yn edrych ar y penderfyniad i gyfyngu ar gredydau treth i'r ddau blentyn cyntaf ond yn llwyr anwybyddu sgandal y cymal trais rhywiol. A ydych chi'n rhannu fy mhryderon ynghylch hyn?
English: Are you giving way? No. Okay, sorry. The proposal is to agree amendment 1. Does any Member object? [ Objection.] Therefore, we defer voting under this item until voting time.
Welsh: A ydych chi'n ildio? Nac ydych. Iawn, mae'n ddrwg gen i. Y cynnig yw cytuno ar welliant 1. A oes unrhyw Aelod yn gwrthwynebu? [G wrthwynebiad.] Felly, rydym yn gohirio'r pleidleisio ar yr eitem hon tan y cyfnod pleidleisio.
English: Before we move to debate Stage 3 of the Renting Homes (Fees etc.) (Wales) Bill, I will suspend proceedings for 10 minutes. The bell will be rung five minutes before we reconvene, but could I urge Members to return to the Chamber promptly, please? Thank you.
Welsh: Cyn i ni symud at y ddadl ar Gyfnod 3 o'r Bil Rhentu Cartrefi (Ffioedd ac ati.) (Cymru), rwy'n gohirio'r trafodion am 10 munud. Bydd y gloch yn cael ei chanu bum munud cyn inni ailgynnull, ond a gaf i annog yr Aelodau i ddychwelyd i'r Siambr yn brydlon, os gwelwch yn dda? Diolch.
English: If Members are ready, then we'll proceed to the next item on the agenda, which is Stage 3 of the Renting Homes (Fees etc.) Wales Bill.
Welsh: Os yw'r Aelodau'n barod, awn ymlaen at yr eitem nesaf ar yr agenda, sef Cyfnod 3 o'r Bil Rhentu Cartrefi Cymru (ffioedd ac ati).
English: So, group 1 is prohibited payments - termination of contract, and is the first group of amendments. The lead amendment in this group is amendment 3, so I call on the Minister to move and speak to the lead amendment and other amendments in this group - Minister.
Welsh: Felly, mae grŵp 1 yn daliadau gwaharddedig - terfynu contract, ac yn y grŵp cyntaf o welliannau. Y prif welliant yn y grŵp hwn yw gwelliant 3, felly galwaf ar y Gweinidog i gynnig a siarad am y prif welliant a'r gwelliannau eraill yn y grŵp hwn - Gweinidog.
English: Thank you. I have no speakers in this group of amendments, so the question is amendment 3 be agreed to. Does any Member object? No. Therefore, in accordance with Standing Order 12.36, amendment 3 is agreed.
Welsh: Diolch. Nid oes gennyf siaradwyr yn y grŵp hwn o welliannau, felly y cwestiwn yw cytuno ar welliant 3. A oes unrhyw Aelod yn gwrthwynebu? Na. Felly, yn unol â Rheol Sefydlog 12.36, caiff gwelliant 3 ei dderbyn.
English: Minister, amendment 4 - can you move it?
Welsh: Gweinidog, gwelliant 4 - a wnewch chi ei gynnig?
English: Formally, thank you. So, the question is amendment 4 be agreed to. Does any Member object? No. Therefore, in accordance with Standing Order 12.36, amendment 4 is agreed.
Welsh: Yn ffurfiol, diolch ichi. Felly, y cwestiwn yw cytuno ar welliant 4. A oes unrhyw Aelod yn gwrthwynebu? Na. Felly, yn unol â Rheol Sefydlog 12.36, caiff gwelliant 4 ei dderbyn.
English: Group 2, the next group of amendments, relates to drafting clarifications, and the lead amendment in this group is amendment 5, and I call on the Minister to move and speak to the lead amendment and other amendments in the group.
Welsh: Mae Grŵp 2, y grŵp nesaf o welliannau, yn ymwneud â drafftio eglurhad, a'r prif welliant yn y grŵp hwn yw gwelliant 5. Galwaf ar y Gweinidog i gynnig a siarad am y prif welliant a'r gwelliannau eraill yn y grŵp.
English: Thank you, Deputy Presiding Officer. Amendment 5 is a minor drafting change to the Bill to clarify section 2 (3) to ensure that we capture the relevant contract for services. Our aim here is to avoid any restriction on a contract for services if those services are provided by someone who has a right to occupy a dwelling. Common examples here include a caretaker or a nanny. This is a minor amendment that simply improves understanding of the provision rather than making any change to the policy itself. Amendment 28 is another technical amendment, made to section 23 of the Bill to ensure consistency with the changes made to sections 2 and 3 of the Bill. I hope Members will agree this improves the clarity of the Bill and will support the amendments.
Welsh: Diolch ichi, Dirprwy Llywydd. Mae gwelliant 5 yn newid mân i'r Bil i egluro adran 2 (3) a sicrhau ein bod yn diogelu'r contract perthnasol ar gyfer gwasanaethau. Ein nod yma yw osgoi unrhyw gyfyngiad ar gontract ar gyfer gwasanaethau os darperir y gwasanaethau hynny gan rywun sydd â hawl i feddiannu'r annedd. Enghreifftiau cyffredin y gellid eu gweld yma yw gofalwr neu nani. Mân welliant yw hwn sy'n gwella dealltwriaeth o'r ddarpariaeth yn hytrach na gwneud unrhyw newid i'r polisi ei hun. Mae gwelliant 28 yn welliant technegol arall sydd wedi ei wneud i adran 23 o'r Bil er mwyn sicrhau cysondeb â'r newidiadau a wnaed i adrannau 2 a 3 o'r Bil. Gobeithio y bydd yr Aelodau yn cytuno bod hyn yn gwella eglurder y Bil ac y byddant yn cefnogi'r gwelliannau.
English: Again, I have no speakers. Therefore, the question is amendment 5 be agreed to. Does any Member object? No. In accordance with Standing Order 12.36, amendment 5 is agreed.
Welsh: Unwaith eto, nid oes gennyf siaradwyr. Felly, y cwestiwn yw cytuno ar welliant 5. A oes unrhyw Aelod yn gwrthwynebu? Na. Derbyniwyd gwelliant 5 yn unol â Rheol Sefydlog 12.36.
English: Minister, amendment 6.
Welsh: Gweinidog, gwelliant 6.
English: The question is amendment 6 be agreed. Any Member object? No. Therefore, in accordance with Standing Order 12.36, amendment 6 is agreed.
Welsh: Y cwestiwn yw cytuno ar welliant 6. A oes unrhyw Aelod yn gwrthwynebu? Na. Felly, yn unol â Rheol Sefydlog 12.36, caiff gwelliant 6 ei dderbyn.
English: Group 3 is the repayment of prohibited payments. The lead amendment in this group is amendment 55, and I call on Leanne Wood to move and speak to the lead amendment and other amendments in this group. Leanne.
Welsh: Grŵp 3 yw ad-dalu taliadau gwaharddedig. Y prif welliant yn y grŵp hwn yw gwelliant 55, a galwaf ar Leanne Wood i gynnig a siarad am y prif welliant a'r gwelliannau eraill yn y grŵp hwn. Leanne.
English: These amendments are to ensure that the court requires repayment of a prohibited payment from the offender directly to the person to whom it was paid. We've tabled these amendments again, because we think it's important that there is no room for debate here; any unauthorised fees must be repaid. Now, these amendments were rejected at Stage 2 because the previous Minister said, and I quote, 'there is an important principle we need to consider here, which is to preserve the independence of the court. They will make such an order if they consider it appropriate under the circumstances'. Our legal advice tells us that that is not the case. Our legal note says, and I quote: there are numerous examples of strict liability offences in law whereby the court has no discretion over levels of punishment if a defendant is found guilty of the offence in question. So, it was quite clear to us at Stage 2 that the previous Minister was using technical legal arguments to reject an amendment, as is usually the case, knowing that the committee had no recourse to challenge this. So, it does suggest that we need to change the rules of this institution so that when legal arguments are made, a break is taken so that those checks can take place. So, I'd much prefer a debate today on the principle behind the amendments, which is that people should not be profiting from an unauthorised payment and that everyone knows full well you will have to repay those fees in court.
Welsh: Mae'r gwelliannau hyn yn sicrhau bod y llys yn gofyn am ad-dalu taliad gwaharddedig gan y troseddwr uniongyrchol i'r person y'i talwyd iddo. Rydym wedi cyflwyno'r gwelliannau hyn eto, oherwydd credwn ei bod yn bwysig nad oes unrhyw le i ddadlau yma; rhaid ad-dalu unrhyw ffioedd heb awdurdod. Nawr, gwrthodwyd y gwelliannau hyn yng Nghyfnod 2 am fod y Gweinidog blaenorol wedi dweud, ac rwy'n dyfynnu, 'Mae yna egwyddor bwysig sydd raid inni ei hystyried yma, sef cadw annibyniaeth y llys. Byddant yn gwneud gorchymyn o'r fath os ystyriant ei bod yn briodol dan yr amgylchiadau.' Dywed ein cyngor cyfreithiol wrthym nad yw hynny'n wir. Dywed ein nodyn cyfreithiol, ac rwy'n dyfynnu, 'Ceir nifer o enghreifftiau o droseddau atebolrwydd caeth yn y gyfraith lle nad oes gan y llys unrhyw ddisgresiwn dros lefelau o gosb os yw'r diffynnydd yn euog o'r drosedd dan sylw.' Felly, roedd yn eithaf clir i ni yng Nghyfnod 2 fod y Gweinidog blaenorol yn defnyddio dadleuon cyfreithiol technegol i wrthod y gwelliant, fel arfer, gan wybod nad oedd gan y Pwyllgor unrhyw hawl i herio hyn. Felly, mae hyn yn awgrymu bod angen inni newid rheolau'r sefydliad hwn. Pan fo dadleuon cyfreithiol yn digwydd, dylai fod egwyl er mwyn gallu cynnal y gwiriadau hynny. Felly, byddai'n well o lawer gennyf gael dadl heddiw ar yr egwyddor y tu ôl i'r gwelliannau, sef na ddylai pobl elwa o'r taliad heb awdurdod a bod pawb yn gwybod yn iawn fod yn rhaid ad-dalu'r ffioedd hynny yn y llys.